
	1.
	Adoptarea ordinii de zi
	
	

	Consiliul a adoptat ordinea de zi, astfel cum figurează în documentul 6547/2/26 REV 2.

	2.
	Aprobarea punctelor „A”
a)	Lista fără caracter legislativ
	
	
6376/26 + COR 1

	Consiliul a adoptat toate punctele „A” care figurează în documentul sus-menționat, inclusiv toate documentele COR și REV lingvistice prezentate în vederea adoptării.

	
	b)	Lista cu caracter legislativ [Deliberare publică în temeiul articolului 16 alineatul (8) din Tratatul privind Uniunea Europeană]
	
	6377/1/26 REV 1


Afaceri generale
	1.
	Directivă de simplificare a cerințelor de raportare și de diligență necesară în materie de durabilitate a întreprinderilor (Omnibus I)
Adoptarea actului legislativ
aprobat de Coreper, partea II, la 20.2.2026
	[image: First reading][image: Item based on a Commission proposal]
	6224/1/26 REV 1
+ REV 1 ADD 1
PE-CONS 66/25 + SIMPL

	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, cu votul împotrivă al Cehiei și cu abținerea Austriei, Belgiei și Bulgariei (temei juridic: articolele 50 și 114 din TFUE).
În anexă figurează declarații din partea Cehiei, Germaniei și Franței.


Afaceri economice și financiare
	2.
	Regulament de punere în aplicare a unei cooperări consolidate în ceea ce privește instituirea împrumutului pentru sprijinirea Ucrainei pentru 2026 și 2027
Adoptarea actului legislativ
Decizie de derogare de la termenul de opt săptămâni prevăzut la articolul 4 din Protocolul (nr. 1) privind rolul parlamentelor naționale în UE
aprobat de Coreper, partea II, la 20.2.2026
	[image: First reading][image: Item based on a Commission proposal]
	6287/1/26 REV 1
+ REV 1 ADD 1
PE-CONS 6/26
ECOFIN

	Consiliul a aprobat poziția în primă lectură a Parlamentului European, iar actul propus a fost adoptat în temeiul articolului 294 alineatul (4) din Tratatul privind funcționarea Uniunii Europene, fără participarea la vot a Cehiei, Ungariei și Slovaciei (temei juridic: articolul 212 din TFUE). Consiliul a decis totodată să deroge de la termenul de opt săptămâni prevăzut la articolul 4 din Protocolul (nr. 1) privind rolul parlamentelor naționale în UE.
În anexă figurează o declarație din partea Belgiei.

	3.
	Regulament de modificare a Mecanismului pentru Ucraina
Adoptarea actului legislativ
Decizie de derogare de la termenul de opt săptămâni prevăzut la articolul 4 din Protocolul (nr. 1) privind rolul parlamentelor naționale în UE
aprobat de Coreper, partea II, la 20.2.2026
	[image: First reading][image: Item based on a Commission proposal]
	6289/1/26 REV 1
PE-CONS 7/26
ECOFIN

	Consiliul a aprobat poziția în primă lectură a Parlamentului European, iar actul propus a fost adoptat, în temeiul articolului 294 alineatul (4) din Tratatul privind funcționarea Uniunii Europene, cu votul împotrivă al Ungariei (temei juridic: articolul 212 din TFUE). Consiliul a decis totodată să deroge de la termenul de opt săptămâni prevăzut la articolul 4 din Protocolul (nr. 1) privind rolul parlamentelor naționale în UE.


Activități fără caracter legislativ
	3.
	Pregătirea Consiliului European din 19-20 martie 2026:
proiect adnotat de ordine de zi
Schimb de opinii
	
	5152/26


	4.
	Diverse
	
	

	
	a) Consolidarea cooperării europene împotriva extremismului nonviolent, a influenței străine și a radicalizării online
Informare din partea Austriei și a Ungariei
	
	6627/26

	
	b) Crearea unui al 28-lea regim pentru dreptul societăților
Informare din partea Franței
	
	6616/26

ANEXĂ

Declarații privind punctul „A” cu caracter legislativ care figurează în documentul 6377/1/26 REV 1
	Referitor la punctul 1 de pe lista punctelor „A”:
	Directivă de simplificare a cerințelor de raportare și de diligență necesară în materie de durabilitate a întreprinderilor (Omnibus I)
Adoptarea actului legislativ

	DECLARAȚIA CEHIEI
„Republica Cehă recunoaște importanța protejării mediului și a drepturilor omului. În același timp, consideră că este esențial ca orice obligații și sarcini administrative impuse întreprinderilor să fie adecvate, proporționale și justificate de beneficii ce pot fi clar demonstrate.
Republica Cehă ar dori să mulțumească tuturor președințiilor implicate în negocieri pentru eforturile lor și pentru activitatea constructivă în această chestiune. Republica Cehă apreciază progresele înregistrate cu privire la această propunere. Cu toate acestea, nu suntem mulțumiți de restul obligațiilor de raportare privind durabilitatea, care, în practică, reprezintă în cea mai mare parte sarcini administrative formale. Prin urmare, preferăm un cadru în care raportarea privind durabilitatea să aibă loc în mod voluntar.
În ceea ce privește cerințele privind diligența necesară în materie de durabilitate, Republica Cehă poate sprijini propunerea în principiu, deoarece introduce reduceri relevante și semnificative ale sarcinii administrative impuse întreprinderilor.
Republica Cehă consideră că propunerea, în forma sa actuală, nu corespunde pe deplin poziției și priorităților sale naționale și, prin urmare, nu poate fi sprijinită în întregime.”

	DECLARAȚIA GERMANIEI
„Directiva din pachetul menționat anterior («Omnibus I») adaugă un nou alineat, alineatul (2a), la articolul 8 din Directiva (UE) 2024/1760 (CSDDD). Germania înțelege articolul 8 alineatul (2a) litera (c) în versiunea sa actuală («la fel de probabil sau la fel de grav») ca cerințe cumulative în contextul directivei în ansamblu. Doar această înțelegere asigură o interpretare coerentă și adecvată scopului urmărit, în conformitate cu Directiva CSDDD/Omnibus I și cu abordarea bazată pe riscuri consolidată prin Omnibus I. În restul textului Directivei CSDDD, termenii «probabil» și «grav» sunt întotdeauna legați prin «și», de exemplu la articolul 9 din CSDDD. Acest lucru este reflectat și în standardele internaționale ale Principiilor directoare ale ONU privind afacerile și drepturile omului și ale cadrelor OCDE, care se întemeiază pe abordarea bazată pe riscuri.
Pe de altă parte, o interpretare diferită a textului, care separă sintagmele «la fel de probabil» și «la fel de grav», ar fi contrară abordării bazate pe riscuri din Omnibus I și ar genera sarcini nejustificate pentru întreprinderi dacă ar conduce la cereri de informații adresate furnizorilor direcți cu privire la riscuri care, deși probabile, sunt relativ neproblematice.
În interesul clarității juridice, Germania solicită Comisiei Europene ca, în orientările sale pentru întreprinderi, să clarifice faptul că articolul 8 alineatul (2a) litera (c) trebuie înțeles ca cerințe cumulative.”

	DECLARAȚIA FRANȚEI
„Franța salută adoptarea revizuirii Directivelor CSRD și CSDDD în cadrul pachetului Omnibus I, care va oferi întreprinderilor un cadru stabil și armonizat, asigurând o mai mare transparență a acțiunilor și a impactului lor în materie de durabilitate și promovând responsabilitatea lor de-a lungul lanțului valoric. Prin urmare, solicită Comisiei să asigure punerea în aplicare uniformă și rapidă a revizuirii. În special, este necesar să se prevină orice încercare de eludare a domeniului de aplicare al acestor dispoziții de către întreprinderile din afara Europei (în special în ceea ce privește calcularea pragurilor cifrei de afaceri), astfel încât obligațiile să se aplice în mod egal tuturor părților interesate. În al doilea rând, Franța invită Comisia să se angajeze să clarifice domeniul de aplicare al obligațiilor de identificare a riscurilor pentru întreprinderile ai căror parteneri de afaceri nu se limitează la partenerii lor de afaceri direcți. Acest lucru este necesar pentru a oferi securitate juridică întreprinderilor noastre.”

	Referitor la punctul 2 de pe lista punctelor „A”:
	Regulament de punere în aplicare a unei cooperări consolidate în ceea ce privește instituirea împrumutului pentru sprijinirea Ucrainei pentru 2026 și 2027
Adoptarea actului legislativ
Decizie de derogare de la termenul de opt săptămâni prevăzut la articolul 4 din Protocolul (nr. 1) privind rolul parlamentelor naționale în UE

	DECLARAȚIA BELGIEI
„În ceea ce privește articolul 20 din împrumutul pentru sprijinirea Ucrainei, Belgia subliniază că acest articol nu creează, în sine, un temei juridic care să permită utilizarea activelor rusești imobilizate în Uniune pentru a rambursa împrumutul, în deplină conformitate cu dreptul Uniunii și cu dreptul internațional. Orice decizie politică viitoare privind utilizarea acestor active necesită un act juridic, care trebuie aprobat separat în cadrul UE, și adoptarea unui mecanism specific.”

